Remī Volfa

Remī Frānsisa Volfa (Remi Francis Wolf, dzimusi 1996. gada 2. februārī) ir amerikāņu dziedātāja un dziesmu autore no Kalifornijas. 2014. gadā, studējot Paloalto vidusskolā, viņa piedalījās šovā American Idol. Pēc USC Thornton mūzikas skolas absolvēšanas 2018. gadā, Remī debitēja savu solo karjeru ar pašas izdotu pagarināto dziesmu (extended play) You're A Dog! 2019. gada oktobrī. Sekojoši tika izdots viņas otrais EP un debija I'm Allergic To Dogs! caur Island Records un Virgin EMI Records izdevniecībām 2020. gada jūnijā, kam sekoja viņas debijas studijas albums Juno, izdots 2021. gada oktobrī.

 Agrīnā dzīve un izglītība 
Remī dzimusi 1996. gada 2. februārī Paloalto, Kalifornijā, sicīliešu mātes un krievu-periešu tēva ģimenē. Aptuveni astoņu gadu vecumā viņa sāka interesēties par sacensībām slēpošanā un divus gadus pēc kārtas pārstāvēja Amerikas Savienotās Valstis Jaunatnes olimpiskajās spēlēs kalnu slēpošanā. 14 gadu vecumā viņa kopā ar draudzeni izveidoja savu pirmo grupu "Remi and Chloe" (vēlāk "Remi, Chloe, & The Extracts"). Būdama vidusskolas vecākās klases skolniece, 2014. gadā Remī piedalījās šovā American Idol kā konkursa dalībniece trīspadsmitās sezonas atlases kārtā, bet, nesaņēmusi oficiālu atteikumu, vēlāk šovā vairs nepiedalījās. 17 gadu vecumā viņa pārcēlās uz Losandželosu, kur mācījās USC Thornton mūzikas skolā, kuru absolvēja 22 gadu vecumā 2018. gadā.

 Karjera 
Remī iepazinās ar producentu Džaredo Solomonu (pazīstams arī kā Solomonophonic), kad mācījās vidusskolā, un uzsāka ar viņu sadarbību. Viņas pirmo singlu "Guy" producēja Solomons, un tas tika izdots 2019. gadā. Pateicoties šīs dziesmas panākumiem, tā paša gada aprīlī Remī atklāja Still Woozy turnejas koncertus. 2019. gada aprīlī viņa devās koncertturnejā kopā ar "Cautious Clay" un uzstājās gan "Los Angeles Times" grāmatu festivālā, gan "Viva Pomona!" mūzikas festivālā. 2019. gada septembrī viņa izdeva savu pirmo EP "You're a Dog!", vēlāk parakstot līgumu ar "Island Records", kas ir "Universal Music Group" nodaļa.

Viņas pirmais singls "Woo!" kā “Island Records” parakstītājai tika izdots 2020. gada aprīlī. Tam sekoja singli "Photo ID" un "Disco Man", kas tika iekļauti Remī otrajā EP "I'm Allergic to Dogs". Šīs dziesmas tika izdotas 2020. gada jūnijā, caur Island records. "Photo ID" 2020. gada laikā tika daudz straumēts un kopīgots platformā TikTok. 2020. gada novembrī viņas singls "Hello Hello Hello" tika iekļauts iPhone 12 reklāmā. 2021. gada maijā viņa izdeva albumu "We Love Dogs!", remiksu EP, kurā piedalījās viesmākslinieki Sylvan Esso, Beck, Dominic Fike, Hot Chip un citi.

2021. gadā Remī sāka izdot jaunus singlus, tostarp "Liquor Store", "Grumpy Old Man" un "Quiet on Set". Tie parādījās viņas lielizdevniecības debijas studijas albumā "Juno", kas 2021. gada oktobrī tika izdots ar Island starpniecību. 2022. gada martā viņa, kopā ar Still Woozy, izdeva singlu "Pool". 2022. gada martā Remī atklāja Lorde koncertturneju "Solar Power" Ziemeļamerikas posmā. 2022. gada jūnijā tika izdota studijas albuma "Juno" "deluxe" versija ar 4 papildu dziesmām. Paralēli tam, viņa devās tūrē pa Eiropu, tostarp pieturot festivālā "Firenze Rocks" Florencē, Itālijā, kur uzstājās kopā ar Red Hot Chili Peppers un Nas. Šie datumi veidoja pirmo posmu no Remī "GWINGLE GWONGLE" turnejas, ar pieturām Ziemeļamerikā 2022. gada rudenī. 2022. gada augustā, sadarbībā ar Spotify, Remī izdeva EP "Live at Electric Lady" — sešu dzīvā izpildījuma dziesmu kolekciju, tostarp Frenka Oušena dziesmas "Pink + White" kaverversiju. 2022. gada novembrī Remī paziņoja par savu pirmo turneju Austrālijā un Jaunzēlandē, kuras laikā uzstājās vairākos festivālos un dažos vadošajos koncertos. 2023. gada aprīlī Remī uzstājās 22. Coachella Valley mūzikas un mākslas festivālā.

 Mūzikas stils 
Muzikāli Remī pārstāv žanru, ko viņa dēvē par "funky soul pop". 2021. gada intervijā viņa paziņoja, ka vēlas "nepārtraukti mēģināt ieviest jauninājumus popmūzikas skanējumā" un "izdzēst popmūzikas noteikumus". The New York Times rakstījuši, ka viņa pārvērš guļamistabas popmūzikas žanru "hiperkrāsainās eksplozijās". Kā muzikālās ietekmes viņa min Still Woozy, SZA un Džonu Maieru.

 Personīgā dzīve 
Remī ir biseksuāla. Kopš aptuveni 2014. gada viņa dzīvo Losandželosā, Kalifornijas štatā. 2020. gada jūnijā viņa tika ievietota rehabilitācijas iestādē, lai ārstētos no alkoholisma. Viņa apgalvo, ka kopš tā laika ir atturīga, taču iepriekš bieži dzērusi līdz bezsamaņas stāvoklim. Lai gan ikdienā viņa viegli funkcionēja, viņa bija sākusi strīdēties ar ģimeni, draugiem un kolēģiem.

 Diskogrāfija 

 Studijas albumi 
NosaukumsDetaļasJunoIzdots: 2021. gada 15. oktobrī
Izdotājs: Island Records

Formāts: CD, digitālā lejupielāde, straumēšana, vinila plate

 EP ieraksti 
NosaukumsDetaļasYou're a Dog! Izdots: 2019. gada 20. septembrī
 Izdevējs: Island Records
 Formāti: digitālā lejupielāde, straumēšanaI'm Allergic to Dogs! Izdots: 2020. gada 24. jūnijā
 Izdevējs: Island Records
 Formāti: digitālā lejupielāde, straumēšanaWe Love Dogs! Izdots: 2021. gada 5. maijā
 Izdevējs: Island Records
 Formāti: CD, digitālā lejupielāde, straumēšana, vinila plate

 Live collections 
NosaukumsDetaļasLive at Electric Lady EP Izdots: 2022. gada 4. augustā
 Izdevējs: Island Records
 Formāti: digitālā lejupielāde, straumēšana

 Singli 

 Kā galvenajai izpildītājai 
 Nosaukums Gads Albums"Guy"2019You're a Dog!"Sauce""Shawty""Rufufus""Bad Behaviour"Singls nav albumā"Woo!"2020I'm Allergic to Dogs!"Photo ID""Disco Man""Monte Carlo"Singls nav albumā"Hello Hello Hello"I'm Allergic to Dogs!"Liz"2021Juno (Deluxe)"Liquor Store"Juno"Pool"2022Tiks izziņots"Michael"Juno (Deluxe)"Prescription"2023Tiks izziņots

 Kā līdzizpildītāja 
NosaukumsGadsAlbums(i)"Cheesin'"2020Singls nav albumā"OK"2021Remote (Deluxe)"Pyjamas"2023Young Hearts"You First (Re: Remi Wolf)"2023Re: This Is Why

 Dziesmu autore 
GadsIzpildītājs(i)AlbumsDziesmaLīdzautori2018WallowsSpring"These Days"Braeden Lemasters, Dylan Minnette, Cole Preston, Julian McClanahan2020George Alice, NasayaGrowing Pains"Stuck In A Bubble"George Alice, Théo Hoarau

 Atsauces 

Kategorija:Amerikāņu dziedātāji
Kategorija:Popmūziķi